open-index/open-wikipedia-markdown huggingface dataset:
Aleksanteri Balas

**Aleksanteri Balas** () oli Seleukidien valtakunnan kuningas vuosina 150–146 eaa. Aleksanteri oli kotoisin Smyrnasta vaatimattomista oloista. Herakleides, edellistä kuningasta Demetrios I Soteria vastaan kapinoineen Timorkhoksen veli ja Antiokhos IV Epifaneen ministeri, väitti Aleksanterin olevan Antiokhoksen poika.
 

Rooman senaatti asettui Aleksanterin kannalle, kuten myös Egyptin Ptolemaios IV ja eräät muut. Aleksanteri meni myös naimisiin Kleopatra Thean kanssa, joka oli Ptolemaioksia. Aleksanterin sotatoimet takeltelivat aluksi, mutta lopulta hän löi Demetrioksen 150 eaa. Sanotaan, että tultuaan valtaan Aleksanteri omistautui rietastelulle. Niin tai näin, Aleksanteri oli uudessa asemassaan riippuvainen Ptolemaiosten tuesta ja tämän vuoksi heikoilla.

Demetrios I:n poika Demetrios II käytti tilaisuutta hyväkseen tavoitellessaan kruunua. Ptolemaios Filometor, Aleksanterin appi, vaihtoi puolta ja Aleksanteri lyötiin Antiokian taistelussa. Aleksanteri pakeni Nabateaan, jossa paikallinen hallitsija murhautti hänet ja lähetti tämän pään Ptolemaios Filometorille, joka tosin oli haavoittunut taistelussa kuolettavasti.

## Lähteet
*
Firma

**Firma** voi tarkoittaa seuraavia asioita:

* firma eli yritys tai yhtiö
* *[[Firma (romaani)|Firma]]* (engl. *The Firm*), John Grishamin romaani vuodelta 1992
* *[[Firma (elokuva)|Firma]]*, Grishamin romaaniin perustuva yhdysvaltalainen elokuva vuodelta 1993
* *[[Firma (televisiosarja)|Firma]]*, suomalainen televisiosarja vuodelta 2005
* Firma - kanadalais-yhdysvaltalainen televisiosarja vuodelta 2012
* Firma, romanialainen musiikkiyhtye.
Bill Steer

**Bill Steer** (oikealta nimeltään **William Geoffrey Steer**) (s. 3. joulukuuta 1969, Stockton-on-Teesissa, Englannissa) on brittiläinen metallikitaristi. Steer tunnetaan urastaan brittiläisissä metalliyhtyeissä Carcass (vuodet 1985-1995, 2007-) ja Napalm Death (1987-1989). Steer on myös Carcassin perustajajäsen yhtyeen rumpali Ken Owenin kanssa.

Steerin tunnetuin kitaristipari on aikanaan Carcassissa, nykyään ruotsalaismetalliyhtye Arch Enemyssä soittava Michael Amott, joka perusti yhtyeensä Steerin suuresti innoittamana.

Carcassin hajottua Steer perusti oman 1970-luvun blues/rock -vaikutteisen Firebird-yhtyeen. Steer asuu nykyään Lontoossa. Carcass aloitti toimintansa uudelleen vuonna 2007, ja Bill Steer on myös mukana kokoonpanossa.

## Aiheesta muualla
* Firebirdin virallinen kotisivu
Kleopatra Thea

**Kleopatra Thea Euergetis** (n. 164&ndash;121 eaa.) oli Seleukidien valtakunnan hallitsija vuosina 125&ndash;121 eaa. Hän oli Egyptin Ptolemaios VI:n ja Kleopatra II:n tytär. Hänen hallitsemansa alue käsitti lähinnä Syyrian. 

Vuonna 150 eaa. Kleopatra Thea meni naimisiin Aleksanteri Balaksen kanssa. Liitosta syntyi Antiokhos VI Dionysos. Noin vuonna 148 eaa. hän meni naimisiin Demetrios II Nikatorin kanssa, jonka kanssa hän sai pojat Seleukos V Filometor ja Antiokhos VIII Grypos sekä mahdollisesti tyttären, ehkä nimeltään Laodike. Parthialaiset kuitenkin kaappasivat Demetrioksen, joka oli sen jälkeen useita vuosia panttivankina.

Demetrioksen vankeuden aikana Kleopatra meni naimisiin tämän veljen Antiokhos VII:n kanssa. He saivat ainakin yhden pojan Antiokhos IX:n. Noin vuonna 129 eaa. Antiokhos VII kuoli taistelussa parthialaisia vastaan. Demetrios oli päässyt vapaaksi, palasi nyt valtaistuimelle ja otti vaimonsa takaisin. Kleopatra lähetti varotoimena Antiokhos IX:n turvaan Vähään-Aasiaan Kyzikenokseen.

Demetrios yritti valloittaa Egyptin, mutta epäonnistui. Vastatoimena Egyptin hallitsija Ptolemaios VIII asetti Demetrioksen vastahallitsijaksi Aleksanteri II Zabinaksen, mistä seurasi sisällissota. Demetrioksen joukot kärsivät tappion Aleksanteria vastaan Damaskoksessa. Demetrios vetäytyi, mutta Kleopatra tapatti hänet.

Kleopatra tappoi myös Demetrioksen vanhimman pojan Seleukoksen, kun tämä yritti päästä valtaan. Vuosina 125&ndash;121 eaa. Kleopatra hallitsi Syyriaa. Legitimoidakseen valtansa hän jakoi valtaistuimen poikansa Antiokhos VII Grypoksen kanssa.

Kasvaessaan Antiokhoksesta tuli vähemmän ohjailtava ja vuonna 121 eaa. Kleopatra päätti hankkiutua hänestä eroon. Kun Antiokhos oli palaamassa metsältä, äiti tarjosi pojalle viiniä. Koska tämä oli epätavallista käytöstä Kleopatralle, Antiokhos tuli epäluuloiseksi ja pakotti hänet juomaan viinin itse. Juoma oli myrkytetty ja Kleopatra kuoli.
Seleukos V Filometor

**Seleukos V Filometor** oli Seleukidien valtakunnan kuningas vuosina 126&ndash;125 eaa.). Hänen isänsä oli Demetrios II Nikator ja äiti Kleopatra Thea. Epiteetti Filometor tarkoittaa äitiä rakastavaa, joka hellenistisessä maailmassa tarkoitti yleensä, että hallitsijan äiti toimi kanssahallitsijana. Kleopatra tappoi Seleukoksen, kun tämä oli yrittänyt päästä valtaan.
Antiokhos VIII Grypos

**Antiokhos VIII Epifanes** tai **Kallinikos** tai **Filometor**, lisänimeltään **Grypos** (koukkunenä) oli Seleukidien valtakunnan kuningas. Hänen isänsä oli Demetrios II Nikator ja hänen äitinsä Kleopatra Thea.

Antiokhos VIII tai hänen velipuolensa Antiokhos IX on luultavasti sama kuin lyhytaikainen lapsihallitsija Antiokhos Epifanes, jonka Kleopatra Thea nosti valtaan Antiokhos VII:n kuoleman jälkeen, mutta ennen Demetrios II:n paluuta Antiokiaan. Kyseinen lapsi, joka tunnetaan kolikoista, karkotettiin mutta ei tapettu, kun Demetrios II palasi valtaan 129 eaa.

Kun Antiokhoksen äiti oli tappanut hänen vanhemman veljensä Seleukos V Filometorin, hän nosti murrosikäisen Antiokhoksen valtaan 125 eaa. ja hallitsi yhdessä tämän kanssa. Antiokhoksen lyötyä vallananastaja Aleksanteri II Zabinaksen vuonna 123 eaa. hänen äitinsä yritti myrkyttää hänet, mutta epäluuloiseksi tullut Antiokhos pakotti äidin juomaan myrkyn sisältäneen maljan itse.

Antiokhos meni naimisiin Ptolemaiosten suvun prinsessan Tryfainan kanssa. Vuonna 116 eaa. hänen velipuolensa ja serkkunsa Antiokhos IX palasi maanpaosta ja sisällissota alkoi. Antiokhos IX:n vaimo, nimeltään myös Kleopatra, oli Tryfainan sisarpuoli ja Tryfainan määräyksestä Kleopatra ennen pitkää tapettiin dramaattisesti Dafnen temppelissä Antiokian ulkopuolella. Antiokhos IX myöhemmin tappoi Tryfainan kostona. Veljekset jakoivat tämän jälkeen Syyrian keskenään. Antiokhos VIII:n tappoi lopulta hänen ministerinsä Herkleion vuonna 96 eaa.

Yhteensä viisi Grypoksen poikaa, Seleukos VI Epifanes, Antiokhos XI Epifanes, Filippos I Filadelfos, Demetrios III Eukairos ja Antiokhos XII Dionysos, nousivat myöhemmin kuninkaiksi. Seurauksena oli sekaannusta ja sisällissotia, joiden temmellyksessä seleukidien valtakunta kohtasi loppunsa.

Vaikka hänen poliittiset saavutuksensa jättivät ehkä toivomisen varaa, Grypoksen kerrotaan olleen suosittu kuningas.
Antiokhos IX Kyzikenos

**Antiokhos IX Eusebes** tai **Kyzikenos** oli Seleukidien valtakunnan kuningas. Hänen isänsä oli Antiokhos VII Sidetes ja hänen äitinsä Kleopatra Thea. Isänsä kuoltua Parthiassa Antiokhoksen setä Demetrios II Nikator palasi valtaan 129 eaa. Hänen äitinsä lähetti tällöin pojan Kyzikokseen Vähään-Aasiaan, jonka johdosta hän sai lisänimensä Kyzikenos. Hän palasi Syyriaan 116 eaa. ottamaan vallan velipuoleltaan ja serkultaan Antiokhos VIII Grypokselta, jonka kanssa hän lopulta jakoi Syyrian. Grypoksen poika Seleukos VI Epifanes tappoi hänet taistelussa 96 eaa.

Antiokhos IX Kyzikenos oli lyhyesti naimisissa serkkunsa Kleopatra IV:n kanssa 113–112 eaa.

## Lähteet
Seleukos VI Epifanes

**Seleukos VI Epifanes** oli Seleukidien valtakunnan kuningas. Hän oli Antiokhos VIII Grypoksen vanhin poika. Vuonna 96 eaa. Seleukos peittosi setäpuolensa Antiokhos IX:n kostoksi isänsä kuolemasta. Kuitenkin seuraavana vuonna Antiokhos X, joka oli Antiokhos IX:n poika, ajoi Seleukoksen pakosalle Syyriasta Kilikiaan, jonne hän perusti hovinsa.

Kilikian asukkailla oli kuitenkin ongelmia merirosvojen kanssa eikä heillä ollut varaa hovin kalliiseen elämäntyyliin. Seleukoksen yritykset koota uusi armeija olivat myös taakka kansalle ja se alkoi kapinoida. Seleukos piiritettiin Hippodromille, joka sitten ilmeisesti paloi, kuten myös kuningas miehineen.

Neljä Seleukoksen veljeä jatkoivat tuhoisia sisällissotia toisiaan ja muita vastaan.
Antiokhos X Eusebes

**Antiokhos X Eusebes Filopator** oli Seleukidien valtakunnan hallitsija, joka osallistui valtakunnan lopunaikojen sisällissotiin. Valtakautensa alussa 95 eaa. hän löi puoliserkkunsa ja pikkuserkkunsa Seleukos VI:n kostona isänsä Antiokhos IX:n kuolemasta. Hänen nimensä epiteetit kunnioittavatkin hänen isäänsä: Eusebes oli hänen isänsä epiteetti ja Filopator tarkoittaa ’isää rakastavaa’. Voiton jälkeen hän hallitsi Antiokiassa taistellen jatkuvasti Seleukoksen neljää veljeä, nabatealaisia ja parthialaisia vastaan.

Antiokhos X:n kuolinaika on epäselvä. Historioitsija Josephus arvelee hänen kuolleen vuoden 90 eaa. tienoilla parthialaisia vastaan käydyssä taistelussa. Toisaalta Appianus kertoo, että Armenian kuningas Tigranes II olisi lyönyt hänet valloitettuaan Syyrian 83 eaa. Hänen toiminnastaan tällä aikavälillä ei ole kuitenkaan mitään tietoa. Hänen poikansa Antiokhos XIII Asiatikos toimi Syyriassa roomalaisten klienttikuninkaana, kun Pompeius oli voittanut Tigraneen.
Demetrios III Eukairos

**Demetrios III Eukairos** tai **Filopator** (k. 88 eaa.)  oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen poika. Eukairos tarkoittaa oikea-aikaista ja on mahdollisesti väärinymmärrys pilkkanimestä Akairos "ennenaikainen".

Egyptin Ptolemaios IX Lathyroksen avulla hän sai takaisin osan isänsä maista Syyriassa noin vuonna 95 eaa. Hän piti hoviaan Damaskoksessa. Etelässä hän voitti makkabealaiset, mutta joutui vetäytymään. Hän yritti syrjäyttää veljensä Filippos I Filadelfoksen, mutta arabit ja parthialaiset voittivat hänet taistelussa ja ottivat hänet vangiksi. Mithridates II piti häntä vankina Parthiassa Demetrioksen kuolemaan saakka vuonna 88 eaa.

## Lähteet
*
Antiokhos XI Epifanes

**Antiokhos XI Epifanes** tai **Filadelfos** oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen poika. Kun Antiokhos X oli lyönyt Antiokhos XI:n veljen Seleukos VI:n, Antiokhos XI ja toinen veli Filippos I Filadelfos päättivät kostaa. He piirittivät Antiokian, mutta kärsivät tappion. Antiokhos XI pakeni, mutta hukkui 92 eaa. Orontes-jokeen yrittäessään ratsastaa sen yli.
Filippos I Filadelfos

**Filippos I Filadelfos** oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen neljäs poika. Hän laittoi diadeemin päähänsä vuonna 95 eaa. yhdessä vanhemman veljensä Antiokhos XI:n kanssa sen jälkeen kun heidän serkkunsa Antiokhos X oli tappanut heidän isoveljensä Seleukos VI:n. Hän sai vakiinnutettua valtansa Antiokiassa joskus vuoden 92 eaa. jälkeen ja selvisi nuoremman veljensä Demetrios III:n hyökkäyksistä. Hänen valtakautensa päättyi viimeistään 83 eaa., kun Armenian kuningas Tigranes I valloitti Syyrian. Historiassa ei ole enää mainintoja hänestä tämän jälkeen, mutta roomalaisten lyöttämissä kolikoissa on hänen muotokuvansa.
Money for Nothing (Darinin kappale)

**Money for Nothing** on ruotsalaislaulaja Darinin kappale ja single, joka julkaistiin 26. tammikuuta 2005. Kappale on myös Darinin samana vuonna julkaistulla *[[The Anthem]]* -albumilla.

”Money for Nothing” oli Darinin ensimmäinen single, ja myös hänen ensimmäinen hittikappaleensa. Kappaleesta tehtiin myös musiikkivideo.

## Kappaleet
# Money for Nothing
# Money for Nothing (instrumental)

## Aiheesta muualla
* Julkaisutiedot Darinin kotisivuilla
Antiokhos XII Dionysos

**Antiokhos XII Dionysos Epifanes Filopator Kallinikos** oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen viides poika. Hän seurasi veljeään Demetrios III:ta ja hallitsi vuosina 87–84 eaa. viimeisiä valtakunnasta jäljellä olevia pieniä maa-alueita Damaskoksessa ja sen ympäristössä.

Antiokhos sai aluksi tukea Ptolemaioksilta Egyptistä. Hän sai paikallisissa rähinöissä voittoja, mutta kuoli sitten taistelussa nabatealaisia arabeja vastaan. Hänen kuoltuaan syyrialainen armeija hajaantui aavikolle ja tuhoutui suurelta osin siellä. Pian nabatealaiset valtasivat Damaskoksen.
Antiokhos XIII Asiatikos

**Antiokhos XIII Dionysos Filopator Kallinikos**, joka tunnetaan myös lisänimellä **Asiatikos** oli Seleukidien valtakunnan viimeisiä hallitsijoita. Hän oli Antiokhos X:n ja Kleopatra Selene I:n poika. Hänen äitinsä, Ptolemaiosten suvun prinsessa, toimi poikansa sijaishallitsijana pojan isän kuoleman jälkeen joskus vuosien 92 eaa. ja 85 eaa. välillä. Jonkin aikaa sen jälkeen kun Armenian kuningas Tigranes oli valloittanut Syyrian, Kleopatra matkusti Roomaan. Hän toivoi, että hänen poikansa tunnustettaisiin Egyptin kuninkaiksi, mutta tämä ei onnistunut. He olivat Roomassa ainakin 75–73 eaa., missä heidän katsottiin olevan "Syyrian kuninkaita". Tigranes otti myöhemmin Kleopatran kiinni ja tappoi hänet, mutta sen jälkeen kun Pompeius oli voittanut Tigranesin, Antiokian asukkaat huusivat Antiokhos XIII:n kuninkaaksi ja Lucius Lucullus hyväksyi hänen nimittämisensä Syyrian klienttihallitsijaksi.

Vuonna 64 eaa. Pompeius antoi syrjäyttää ja tappaa hänet. Tämän on perinteisesti sanottu päättäneen seleukidien dynastian, mutta Filippos II Filoromaios eli jonkin aikaa pitempään.
Seleukos VII Kybiosaktes

**Seleukos VII Filometor** oli Seleukidien valtakunnan hallitsija, jonka henkilöllisyys on monilta osin hämärän peitossa. Hänet tunnetaan lähinnä joistain hänen ja hänen äitinsä, Ptolemaiosten dynastian Kleopatra Selene I:n liikkeellelaskemista kolikoista. Oletettavasti hän oli Antiokhos X:n poika ja Antiokhos XIII:n veli. Hän ilmeisesti hallitsi muutamia seleukideille uskollisia kaupunkeja Armenian kuninkaan Tigranes I:n Syyrian miehityksen  83&ndash;69 eaa. aikana.

Nuori kuningas on ilmeisesti sama Seleukos, joka meni myöhemmin naimisiin Ptolemaiosten Berenike IV:n kanssa, jonka sisar oli kuuluisa Kleopatra VII. Väitetään, että morsian murhasi hänet hänen huonojen tapojensa takia. Hänellä oli pilkkanimi **Kybiosaktes**, "kalanteurastaja".
Zheng Ji

**Zheng Ji** (; 6. toukokuuta 1900 Naxi, Sichuan – 29. heinäkuuta 2010) oli kiinalainen ravitsemustieteilijä ja biokemisti. Hän aloitti yliopisto-opintonsa synnyinmaassaan, mutta lähti vuonna 1930 Yhdysvaltoihin, jossa hän kouluttautui Ohion osavaltionyliopistossa, Yalen yliopistossa ja Indianan yliopistossa.

Hänen on sanottu olleen maailman pitkäikäisin professori, sillä hän eli 110-vuotiaaksi.

## Lähteet
Stompin’ Tom Connors

**Charles Thomas ”Stompin’ Tom” Connors** O.C. (9. helmikuuta 1936 – 6. maaliskuuta 2013) oli kanadalainen folk-laulaja. 

Connors syntyi New Brunswickissä teini-ikäisen Isabel Connorsin ja tämän poikaystävän Thomas Sullivanin pojaksi. Hänestä tuli myöhemmin adoptiolapsi. Lempinimen ”Stompin’ Tom Connors” hän otti käyttöön 1. heinäkuuta 1967. Hänen tunnetuimpiin lauluihinsa kuuluvat ”Bud the Spud”, ”Big Joe Mufferaw”, ”The Black Donnellys”, ”Reesor Crossing Tragedy”, ”Sudbury Saturday Night” ja ”The Hockey Song”. 

Connorsille myönnettiin vuonna 1993 kunniatohtorin arvo St. Thomasin yliopistosta sekä vuonna 2000 Toronton yliopistosta. Hän sai Kanadan ritarikunnan kunniamerkin vuonna 1996 ja julkaisi kaksi omaelämäkerrallista teosta. 

Connorsin musiikki on suurilta osin jäänyt Kanadan ulkopuolella vaille laajaa huomiota. *The Greatest Canadian* -projektissa hän sijoittui listan 13. sijalle. Hän asui Ontariossa, ja hänen suosikkikitaransa oli hänen vuonna 1956 hankkimansa akustinen Gibsonin *Southern Jumbo*.

## Lähteet

## Aiheesta muualla
* Viralliset sivut
Myöhäiskeskiaika

**Myöhäiskeskiaika** on yksi keskiajan kolmesta ajanjaksosta varhaiskeskiajan (500–1000) ja sydänkeskiajan (1000–1300) ohella. Myöhäiskeskiaika sijoittui vuosille 1300–1500.

## Musta surma
Vaikka sydänkeskiajalla koko Eurooppa vahvistui ja suurimmat taistelut loppuivat, myöhäiskeskiaika alkoi todella synkästi. Mustaksi surmaksi nimitetty rutto saapui Italiaan vuonna 1347 leviten viidessä vuodessa koko Euroopan alueelle. Lähes sata prosenttia ruttoa sairastaneista menehtyi, sillä tautiin ei ollut minkäänlaista lääkettä tai hoitoa. Ruton myötä Euroopan väkiluku putosi 75 miljoonasta vain 50 miljoonaan. Viidessä vuodessa lähes 35 prosenttia ihmisistä kuoli ruttoon. Venetsiassa kuoli noin 500–600 ihmistä päivässä, ja väkiluku putosi lähes 70 prosenttia. Työvoimasta oli pulaa, ja palkkoja jouduttiin nostamaan. Tavaroiden hinnat romahtivat ostajien vähentyessä. Lopulta, kun rutto viimein alkoi hiljalleen hellittää, maaseudut autioituivat lähes kokonaan ihmisten muuttaessa kaupunkeihin, joissa maksettiin runsaita palkkoja. Pienruhtinaat yrittivät väkivallalla pitää alustalaisensa maaseudulla, minkä myötä alkoivat kapinat.

## Kirkko
Uskonpuhdistus johti katolisen kirkon vallan vähenemiseen 1500-luvulla, joten Eurooppa jaettiin protestantteihin ja katolisiin. Jo 1300-luvulla maallinen valta alisti paavit pelinappuloiksi omiin valtapeleihinsä. Varhaiskeskiajalla ja sydänkeskiajalla katolinen kirkko oli Euroopan korkein auktoriteetti ja koko Länsi-Euroopan suurin tekijä. Myöhäiskeskiajalla kirkon valta kuitenkin heikentyi, ja kansallisvaltiot pääsivät kehittymään.

## Tapahtumia
Varhaisimmat uuden ajan teknologiat pääsivät mullistamaan maailmaa jo myöhäiskeskiajalla, kuten Johannes Gutenbergin keksimä painokone. Myös löytöretket mullistivat ihmisten maailmankuvaa. Jo 1300-luvulla alkaneen renessanssin myötä kiinnostus antiikin kieliin, kreikkaan, latinaan, sekä kirjallisuuteen kasvoi. 1300-luvun puolivälissä alettiin kehitellä tuliaseita, minkä myötä ritarilaitos sotilaallisena yksikkönä kohtasi loppunsa 1400-luvun aikana. Saksalaisten perustaman Hansaliiton valta alkoi heikentyä, kun flaamit ja hollantilaiset nousivat kapinoimaan Hansaa vastaan. Historian viimeiset Hansapäivät pidettiin vuonna 1669. Rooman suuri imperiumi veti vihoviimeisen henkäyksensä, kun ottomaanit valtasivat koko Itä-Rooman pääkaupungin Konstantinopolin vuonna 1453. Viimeinen Pyhän Saksalais-Roomalaisen keisarikunnan keisari Frans II luopui kruunustaan vuonna 1806. Myöhäiskeskiajan varsinaista päättymisvuotta ei voida määritellä aivan sataprosenttisen varmasti.

## Lähteet
* http://www.katajala.net/keskiaika/historia/lyhyt_historia.html

### Viitteet
Eileithyia

**Eileithyia** () oli kreikkalaisessa mytologiassa äitiyden ja synnytyksen jumalatar. Hän oli Zeuksen ja Heran tytär ja Areen ja Heben sisar. Eileithyia tuli naisten avuksi kun synnyttämisen aika tuli, ja jos häntä kunnioitettiin, hän nopeutti synnytystä, mutta suututtuaan hän sen sijaan pitkitti sitä. Vanhemmissa teksteissä häneen viitattiin monikossa, synnytyksen jumalattarina.

Alkmenen odottaessa Zeukselle Heraklesta sai Eileithyia mustasukkaiselta Heralta tehtäväksi estää synnytys. Niinpä Eileithyia istui synnytyksen aikaan Alkmenen lähettyvillä alttarin ääressä kädet ja jalat ristissä siten estäen synnytyksen. Hänet kuitenkin huomasi Galanthis, Alkmenen palvelustyttö, joka osasi yhdistää hitaasti etenevän synnytyksen jumalattareen, ja niin hän huudahti tälle ilosanoman, että Alkmenen rukouksiin on vastattu ja tämä on synnyttänyt terveen pojan. Yllättyneenä Eileithyia oikaisi raajansa, ja samoin tein Herakles syntyi. Kostoksi petoksesta Eileithyia muutti Galanthiin näätäeläimeksi.

Merkittävin Eileithyian kulttipaikka oli niin kutsuttu Eileithyian luola Kreetalla.

## Lähteet
Elektryon

**Elektryon** oli kreikkalaisessa mytologiassa Perseuksen ja Andromedan poika ja Mykenen kuningas. Hänen puolisonsa oli joko Anakso, joka oli hänen veljensä Alkaioksen tytär ja Amfitryonin sisar, tai vaihtoehtoisesti jompikumpi Pelopsin tyttäristä, joko Eurydike tai Lysidike. Hänen vaimonsa synnytti hänelle tyttären Alkmenen ja useita poikia. Elektryon sai tämän lisäksi fryygialaisen Midean kanssa pojan, Likymnioksen.

Elektryonin veljen Mestorin jälkeläisen Pterelaoksen kuusi poikaa saapuivat Mykeneen vaatimaan osuuttaan valtakunnasta. Kun Elektryon torjui heidän vaatimuksensa, he ajoivat hänen karjansa pois; tämän seurauksena Elektryonin pojat taistelivat heitä vastaan, kunnes osapuolista olivat jäljellä ainoastaan Likymnios ja Eueres. Taistelusta selviytyneet avustajat purjehtivat lauma mukanaan pois ja myivät karjan elisläiselle Polyksenokselle, jolta sen osti Elektryonin veljenpoika Amfitryon, jolle Alkmene oli luvattu puolisoksi. Hänen palauttaessaan karjaa sedälleen yksi lehmistä kuitenkin hyökkäsi, ja pysäyttääkseen sen hän heitti sitä nuijalla. Nuija kimposi lehmän sarvista Elektryonin päähän ja tämä kuoli. Elektryonin veli Sthenelos otti valtaistuimen haltuunsa ja karkotti Amfitryonin maasta syyttäen häntä murhasta.

## Lähteet
Van Gogh (peruna)

**Van Gogh** on alankomaalainen varhaisperunalajike, joka perustuu ZPC 69 C 239:n ja Glorian risteytykseen. Se on Suomen noin 40 perunalajikkeesta kaikkein suosituin, ja sen viljelyala on 26 prosenttia. Van Gogh on jauhoinen ja sen tärkkelyspitoisuus on 16,8 prosenttia. Van Gogh luokitellaan ominaisuuksiltaan jauhoiseksi yleisperunaksi. *[[Savon Sanomat]]* kirjoitti 30.3.2013: "Suomen suosituimman perunalajikkeen eli Van Goghin viljely on loppumassa Suomessa, koska sen vastustuskyky virustaudeille on ratkaisevasti heikentynyt."

## Satoisuus

Lajiketta viljellään muun muassa Ruotsissa

## Lähteet
*Kasvilajikeluettelo 2006 (pdf)
*Kantaperunan ruokaperunalajikkeiden vertailu  (pdf)

### Viitteet

## Aiheesta muualla
*Van Gogh 
*Van Gogh
Aspergillus oryzae

**Aspergillus oryzae** (, ) on home, jota käytetään soijapapujen fermentoimiseen soijakastikkeen ja mison valmistuksessa. Sitä käytetään myös perunan, riisin ja muiden viljojen käymiseen valmistettaessa sakea ja muita alkoholijuomia.

## Lähteet

## Aiheesta muualla
*Sake Worldin kuvaus koji-homeesta 
*Aspergillus oryzaen genomi 
*National Center for Biotechnology Information (NCBI): Aspergillus oryzae, taxonomy
Ykköset!

**Ykköset!** on keskiviikkoisin ilmestyvä ilmaisjakelulehti, joka sisältää uutisia ja ilmoituksia. Lehti valmistetaan Töysän Tuurissa. Lehteä jaetaan Etelä-Pohjanmaalla, Pohjanmaalla, Keski-Pohjanmaalla, Keski-Suomessa, Pirkanmaalla ja Satakunnassa. *Ykköset!*-lehden kustantajana toimii vuonna 1996 perustettu Tuurin Lehti Oy. Tuurin Lehti Oy:n toimitusjohtajana toimii Kari Karvonen. Lehden painatuksen hoitaa Savon Paino Oy Varkaudesta.

Lehden suurin taustavoima on Tuurissa toimiva tavaratalo Veljekset Keskinen.

## Lähteet

## Aiheesta muualla
* Ykköset!
Jyri Virtanen

**Jyri Virtanen** (s. 1962 Turku) on suomalainen snookerpelaaja. Hän on voittanut urallaan SM-kultaa vuosina 1990, 1998, 2007 ja 2008 . Häntä enemmän (henkilökohtaisia) Suomen mestaruuksia on vain Robin Hullilla ja Ville Pasasella, jotka ovat molemmat voittaneet turnauksen viidesti.

Viimeisin suomenmestaruus on tammikuulta 2009 parisnookerista, jossa hänen parinaan oli vasta 14-vuotias Olli-Pekka Virho. Jyri Virtasella on 2000-luvulla yli 20 ranking-turnaus voittoa. Tällä hetkellä Virtanen on ranking-sijalla 2. Hänen suurin lyöntisarjansa kilpailutasolla on 122 

## Kansainvälinen menestys

Virtasen uran suurin saavutus on seniorien Euroopan mestaruus vuonna 2006, jolloin finaalissa kaatui Virtasen parinakin parikilpailuissa toiminut Kimmo Lång erin 6-4 . Hän on myös selviytynyt amatöörien maailmanmestaruuskisojen semifinaaliin vuonna 2005 .

Virtanen edusti Suomea Långin kanssa vuoden 2009 parisnookerin EM-kilpailuissa Moskovassa. Moskovan tuliaisina oli semifinaalipaikka, josta tappio Walesin joukkueelle tylyin luvuin 7-0. Tämä ei lannistanut ainakaan Virtasta, vaan muutamia viikkoja myöhemmin hän voitti Suomessa ranking-kilpailun.

## Sports Club Turku

Jyri Virtanen edustama seura on Sports Club Turku (SCT). Hän on myös kyseisen salin omistaja.

Joulukuussa 2008 Virtanen järjesti klubillaan näytöstapahtuman, jossa viisinkertainen maailmanmestari Steve Davis pelasi näytösottelun Ville Pasasta vastaan ja tämän jälkeen Davis esitteli *trickshotejaan* .

Helmikuussa 2010 Virtanen järjesti klubillaan toistaiseksi Suomen kovatasoisimman *ProAm*-turnauksen Finnish Snooker Challenge, johon ottivat osaa mm. huippuammattilaiset Ryan Day, Ken Doherty, Joe Perry, Matthew Stevens sekä turnauksen finaalissa suomalaisen Robin Hullin lopulta erin 6-1 voittanut Mark Williams . Yleisradio lähetti kisoista myös tunnin mittaisen tv-koosteen .

## Lähteet

## Aiheesta muualla
* Sports Club Turku (kotisivut)
Niina Nurminen

**Niina Marleena Nurminen** (s. 2. elokuuta 1965 Turku) on suomalainen näyttelijä. Hän valmistui teatteri­taiteen maisteriksi Teatteri­korkea­koulusta vuonna 1989 ja on toiminut siitä lähtien freelancerina.

## Ura

Nurminen tunnetaan pää­asiassa rooleistaan televisio­sarjoissa, mutta hän on tehnyt myös teatteri­rooleja, muun muassa Teatteri Jurkan *Mobile Horror* -näytelmässä. Hän on työskennellyt myös Helsingin ja Espoon kaupungin­teattereissa sekä Suomen Kansallisteatterissa. Nurminen on vuonna 2010 perustamansa taiteilijoiden ja johtamisen osaamista yhdistävän valmennus­yrityksen Art­Sense Oy:n johtaja ja toimii nykyään valmentajana ja työ­elämän kehittäjänä.

## Yksityiselämä

Nurminen on naimisissa näyttelijä Carl-Kristian Rundmanin kanssa, ja heillä on kaksi lasta. Nurminen harrastaa japanilaista jousi­ammuntaa kyūdōa.

## Filmografia

;Ääninäyttelijänä

## Lähteet

## Aiheesta muualla

*
Lava Hay

**Lava Hay** oli kanadalainen folk rock -yhtye, joka julkaisi kaksi studioalbumia 1990-luvun alussa. Se oli Suzanne Littlestä ja Michelle Gouldista koostunut duo. 

Lava Hayn jäsenet tutustuivat alun perin Torontossa, Ontariossa vuonna 1986. He levyttivät vuonna 1989 albumin, jota oli tarkoitus levittää omakustanteena, mutta pian heistä kiinnostui levy-yhtiö Nettwerk. Yhtye sai levytyssopimuksen, miksasi albumin uudelleen ja julkaisi sen vuonna 1990 nimellä *Lava Hay*. 

Lava Hay teki musiikillista yhteistyötä The Grapes of Wrathin kanssa, ja molemmat solistit menivät naimisiin sen jäsenten kanssa: Michelle Gould Vincent Jonesin ja Suzanne Little Tom Hooperin kanssa. Lava Hayn toinen albumi *With a Picture in Mind* (1992) jäi sen viimeiseksi. Yhtye hajosi virallisesti vuonna 1994; Gould perusti sen jälkeen yhtyeen Taste of Joy ja Little aloitti soolouran.
Chris Neil

**Chris Neil** (s. 18. kesäkuuta 1979 Markdale, Ontario) on aktiiviuransa päättänyt kanadalainen ammattilaisjääkiekkoilija, pelipaikaltaan hän oli oikea laitahyökkääjä. Hän pelasi koko pääsarjauransa NHL-seura Ottawa Senatorsissa. Neil tunnettiin kovana taklaajana ja ärsyttäjänä. Kovasta pelityylistään huolimatta Neil ei koko NHL-uransa aikana saanut ainuttakaan pelikieltoa. Hän paransi kuitenkin viimeisinä aktiivivuosinaan huomattavasti myös kiekkollista peliään. 

## Tilastot

## Lähteet
* 
*
Ray Emery

**Ray Emery** (28. syyskuuta 1982 Cayuga, Ontario &ndash; 15. heinäkuuta 2018 Hamilton, Ontario) oli kanadalainen jääkiekkomaalivahti, joka pelasi pääosan urastaan Pohjois-Amerikassa. NHL:ssä hän edusti Ottawa Senatorsia, Philadelphia Flyersia, Anaheim Ducksia ja Chicago Blackhawksia. Hän oli voittamassa Blackhawksissa keväällä 2013 Stanley Cupia.

## Peliura
Emery siirtyi syksyllä 2002 Ottawa Senatorsin organisaatioon. Emery joutui torjumaan kolme kautta AHL-joukkue Binghamton Senatorsissa, ennen kuin kaudella  hän nousi Ottawa Senatorsin vakiokokoonpanoon. Kaudella  hän kuitenkin menetti ykköspaikkansa Martin Gerberille.

Kesäkuussa 2008 Ottawa Senators purki sopimuksen Emeryn kanssa. Heinäkuussa kerrottiin, että Emery on tehnyt kahden miljoonan dollarin sopimuksen venäläisessä KHL-liigassa pelaavan HK Atlantin kanssa. Sopimuksen kesto oli yksi vuosi. Kesäkuussa 2009 Philadelphia Flyers tiedotti tekevänsä Emeryn kanssa yksivuotisen sopimuksen. Hän loukkasi nivusensa kauden aikana eikä pystynyt palaamaan enää kauden aikana. Kauden jälkeen hän joutui lonkkaleikkaukseen ja oli sopimuksettomana pitkään. Vasta helmikuussa Anaheim Ducks teki sopimuksen Emeryn kanssa.

Ducksissa Emery pääsi pelaamaan Jonas Hillerin loukkaantumisen jälkeen, ja hän oli joukkueen ykkösmaalivahti pudotuspeleissä. Emery ei kuitenkaan jatkanut joukkueessa. Heinäkuussa 2011 Chicago Blackhawks ilmoitti, että Emery osallistuu koesopimuksella joukkueen leirille. Emery pelasikin Blackhawksissa 2012–2013, ja oli myös tuolloin voittamassa Blackhawksille Stanley Cupia. Heinäkuussa 2013 Emery palasi Flyersiin, joka teki Emeryn kanssa yhden vuoden ja 1,65 miljoonan dollarin sopimuksen. Taas 2014 heinäkuussa, Flyers teki yhden vuoden ja miljoonan dollarin jatkosopimuksen Emeryn kanssa. 

## Kuolema
15. heinäkuuta 2018 Emery oli ystäviensä kanssa juhlimassa Ontarion Hamiltonissa Royal Hamilton Yacht Clubilla. Hän päätti hypätä uimaan jahdilta ja kun hän ei noussutkaan pintaan, hänen ystävänsä soittivat hätäkeskukseen noin kello 6 aamulla. Emery löydettiin hukkuneena iltapäivällä ennen kolmea noin 20 metrin päästä jahdista. Poliisin onnettomuustutkinnassa ei havaittu mitään rikokseen viittaavaa.

## Lähteet
*  Viitattu 29.7.2010
*  Viitattu 29.7.2010
*  Viitattu 29.7.2010

### Viitteet
Mike Kroeger

**Michael Douglas Henry "Mike" Kroeger** (s. 25. kesäkuuta 1972, Hanna, Alberta) on kanadalainen muusikko, joka tunnetaan Nickelback-yhtyeen basistina. Hän on laulaja Chad Kroegerin velipuoli ja yksi yhtyeen alkuperäisjäsenistä. Hänen serkkunsa Brandon Kroeger (s. 1971) on yhtyeen entinen rumpali.
Eberhard Weber

**Eberhard Weber** (s. 22. tammikuuta 1940, Stuttgart) on saksalainen jazzbasisti ja -säveltäjä. Hän käyttää soitannassaan sähköakustista kontrabassomallia, jossa on ylimääräinen C-kieli.

Weber hyödyntää sooloesiintymisissään elektronisia laitteita, joiden avulla hän voi lisätä kehittelemiinsä teemoihin kerroksittain uusia improvisointeja. Weber on tehnyt yhteistyötä muun muassa Jan Garbarekin ja Kate Bushin kanssa.

## Diskografiaa
### Orkesterinjohtaja
*The Colours of Chloë (1973)
*Yellow Fields (1975)
*The Following Morning (1976)
*Silent Feet (1977)
*Fluid Rustle (1978)
*Little Movements (1980)
*Later That Evening (1982)
*Chorus (1984)
*Orchestra (1988)
*Pendulum (1993)
*Endless Days (2001)
*Stages of a Long Journey (2007)
*Résumé (2012)

### Sessiomuusikkona
**Gary Burton**
*Ring (ECM, 1974)
*Passengers (ECM, 1976)

**[[Kate Bush]]**
*The Dreaming (1982)
*Hounds of Love (1985)
*The Sensual World (1989)
*Aerial (2005)

**Jan Garbarek**
*Photo with Blue Sky, White Cloud, Wires, Windows and a Red Roof (ECM, 1979)
*Paths, Prints (ECM, 1981)
*Wayfarer (ECM, 1983)
I*t's OK to Listen to the Gray Voice (ECM, 1985)
*All Those Born With Wings (ECM, 1987)
*Legend of the Seven Dreams (ECM, 1988)
*I Took Up the Runes (ECM, 1990)
*Twelve Moons (ECM, 1992)
*Visible World (ECM, 1995)
*Rites (ECM, 1998)

**[[Pat Metheny]]**
*Watercolors (ECM, 1977)

**Ralph Towner**
*Solstice (ECM, 1975)
*Solstice/Sound and Shadows (ECM, 1977)

**Mal Waldron**
*The Call (JAPO, 1971)

### Kokoelmat
*Works (1985)
*Selected Recordings (2004)
*Colours (2010)
## Lähteet
Kokonaishedelmällisyysluku

**Kokonaishedelmällisyysluku** eli **hedelmällisyysluku** on lapsiluvun odote eli lapsimäärä, jonka naiset keskimäärin saavat elinaikanaan. Arviossa oletetaan, että kussakin iässä he synnyttävät yhtä usein kuin sen ikäiset naiset synnyttivät arviota tehtäessä.

Kokonaishedelmällisyysluku ja sen kehittyminen ovat tärkeitä arvoja muun muassa väestöennustuksia suunniteltaessa. Kokonaishedelmällisyysluvun pitää olla vähintään yli väestön nettouusiutumisluvun eli 2,1, jotta väestö uusiutuisi ja väestösuhteet pysyisivät tasapainossa. Nykyään teollisuusmaista vain Israel saavuttaa tämän luvun; kaikki muut teollisuusmaat jäävät nettouusiutumisluvun alle. Suomen kokonaishedelmällisyysluku vuonna 2023 oli 1,26.

Myös osa teollistuneista kehitysmaista kuten Thaimaa, Kiina, Vietnam, Iran, Kuuba, Brasilia, Uruguay, Tunisia, Turkki, Algeria ja Sri Lanka alittavat nettouusiutumistason eli arvon 2,1. Kokonaishedelmällisyysluvun pitkään ollessa alle nettouusiutumistason maan väestö alkaa ikääntymään ja lopulta vähenemään ilman siirtolaisuutta.

On esitetty arvioita joiden mukaan teollisuusmaiden syntyvyys alkaisi nousemaan väestön sopeuduttua uudenlaiseen elinympäristöönsä. Esimerkiksi Yhdysvalloissa valkoihoisen väestön hedelmällisyysluku on noussut 1980-luvun alun 1,6:sta 1,9:ään ja Ranskassa koko väestön keskuudessa 1990-luvun alun 1,66:sta yli kahteen. Syntyvyys on ollut nousussa myös Australiassa ja Uudessa-Seelannissa.

## Suomi

Professori Anna Rotkirchin mukaan syynä syntyvyyden nopeaan laskuun 2010-luvun Suomessa on miesten nopea syrjäytyminen, joka alkaa jo koulussa. 2000-luvulla syntyneiden määrä on seurannut 25–34-vuotiaiden miesten työllisyysastetta ja siten romahtanut 2010-luvulla. Pienituloisten osuus 25–34-vuotiaista miehistä nousi nopeasti yhdeksästä 18 prosenttiin, mutta osuus naisista laski alle 10 prosentin. Myös maksuhäiriöt ja matala koulutus ovat paljon yleisempiä miehillä, ja syrjäytyneet miehet syrjäytyvät usein lisääntymisestäkin. Koulutetuista 40–45-vuotiaista miehistä lapsettomia on 22 %, vain perusasteen suorittaneista 35 % ja kaikista 40–45-vuotiaista naisista vain 20 %. Vain pari prosenttia miehistä tulee vielä myöhemmin isäksi. Kouluttamattomatkin miehet haluaisivat lapsia mutta eivät saa. Jos tyttöjen koulutulokset olisivat yhtä huonoja kuin poikien nykyään, Rotkirchin mukaan "sitä pidettäisiin kansallisena skandaalina."

## Lähteet

## Aiheesta muualla
* World Factbook table of Total Fertility Rate ordered by country rank  
* Population Reference Bureau Glossary of Population Terms 
* Java Simulation of Total Fertility
*  Java Simulation of Population Dynamics
* How Fertility Changes Across Immigrant Generations
* Kokonaishedelmällisyysluku, 1776-2022 (Suomessa) Tilastokeskus.fi.
Julie Masse

**Julie Masse** (s. 3. kesäkuuta 1970 Greenfield Park, Québec) on kanadalainen poplaulaja. 

Julie Masse julkaisi ensimmäisen, itsensä mukaan nimetyn albuminsa vuonna 1990. Singlet "C'est Zéro", "Billy", "Sans t'oublier" ja "Prends bien garde" menestyivät paitsi Kanadan ranskankielisillä alueilla, myös Ranskassa. Toisena albumina julkaistiin vuonna 1992 *À Contre Jour*.

Julie Masselle myönnettiin vuonna 1993 parhaan uuden naisesiintyjän Juno-palkinto. Hän meni samoihin aikoihin naimisiin Sylvain Brault'n kanssa, mutta avioliitto päättyi eroon vuonna 1995.

Massen ensimmäinen englanninkielinen albumi *Circle of One* ilmestyi 1994. Hän teki levyllä yhteistyötä Corey Hartin kanssa, jonka hän nai vuonna 2002. Pari asuu Bahamalla ja heillä on kolme tytärtä ja yksi poika. Massen tuorein levytys on hittikokoelma *Compilation* vuodelta 1996.
Rozalla

**Rozalla Miller**, taiteilijanimeltään **Rozalla** (s. 18. maaliskuuta 1964, Ndola) on sambialais-zimbabwelais-brittiläinen dancemusiikin esittäjä.

Rozalla syntyi sambialaisessa Ndolan kaupungissa sambialaiselle äidille ja brittiläiselle isälle. Hän aloitti muusikonuransa Zimbabwessa ja vuonna 1988 brittiläinen tuottaja vei hänet Lontooseen. Siellä hänen tunnetuin hittinsä "*Everybody's Free (to Feel Good)*" nousi vuonna 1991 maan listojen kuudennelle sijalle. 

"*Everybody's Free (to Feel Good)*" menestyi myös kansainvälisesti ja laulajan debyyttialbumi nimettiin sen mukaan. Levyn muihin hitteihin lukeutuvat "*Faith (in the Power of Love)*" sekä "*Are You Ready to Fly*". Rozalla esiintyi samoihin aikoihin myös Michael Jacksonin keikoilla. Hän levytti *[[Carlito's Way]]* -elokuvan tunnusmusiikin "*I Love Music*". 

Rozallan toinen albumi *Look No Further* ilmestyi 1995 ja kolmas *Coming Hom* vuonna 1998. Hän jatkaa uraansa yhä ja on muun muassa esittänyt vuonna 2006 cover-version ABBA-hitistä "Dancing Queen" elokuvaan *Full Circle*. 

## Diskografia
* 1989: Spirit Of Africa
* 1992: Everybody's Free 
* 1995: Look No Further
* 1998: Coming Home
* 2009: Brand New Version

### Singlet
* Born to Luv Ya (1990)
* Everybody’s Free (To Feel Good) (1991)
* Faith (In the Power of Love) (1991)
* Are You Ready to Fly (1992)
* Love Breakdown (1992)
* In 4 Choons Later (1992)
* Don’t Play With Me (1993)
* I Love Music (1994)
* This Time I Found Love (1994)
* You Never Love the Same Way Twice (1994)
* Baby (1995)
* Losing My Religion (1995)
* Everybody's Free (Ca$ino Mix) (1996)
* Coming Home (1997)
* Don’t Go Lose it Baby (1998)
* Friday Night (Phat ’N’ Phunkyn kanssa) (1998)
* Live Another Life (Plastic Boyn kanssa) (2003)
* Can You Feel The Love (David Anthonyn kanssa) (2014)
* If You Say it Again (2015)
* Turn on the Light (2019)

## Aiheesta muualla
* Viralliset sivut
Christoph Schubert

**Christoph Schubert** (s. 5. helmikuuta 1982 München) on saksalainen lopettanut jääkiekkoilija, pelipaikaltaan puolustaja.

## Peliura
Schubert kiekkoili kaksi kautta Saksan DEL-liigassa, ennen kuin siirtyi Pohjois-Amerikkaan Ottawa Senatorsin organisaatioon. Schubert pelasi kolme kautta AHL-seura Binghamton Senatorsissa, ennen kuin kaudella  pelasi tulokaskautensa Ottawa Senatorsin riveissä. Hän edusti Senatorsia neljä kautta. Lokakuun 2. päivä 2009 Atlanta Thrashers poimi hänet waivers-listalta, ja hän edusti seuraa yhden kauden. Hän oli tuolla kaudella sivussa yli 30 ottelua loukkaantumisten vuoksi. 

Schubert palasi syksyllä 2010 Euroopan sarjoihin. Hän pelasi syyskuusta 2010 alkaen alkukauden 2010–2011 Frölunda HC:ssä Ruotsin Elitserienissä, minkä jälkeen siirtyi saman vuoden joulukuussa DEL-liigan Hamburg Freezersiin jossa pelasi kauteen 2015-2016 saakka. Hän pelasi uransa viimeisimmät kaudet Saksan kolmanneksi korkeimmalla sarjatasolla Oberligassa Crocodiles Hamburgin joukkueessa. Kesäkuussa 2019 hän ilmoitti lopettavansa uransa loukkaantumisten vuoksi.

Schubert on edustanut Saksaa lukuisissa aikuisten sekä nuorten arvokisoissa.

## Tilastot

## Lähteet

* 
* 
* 
*
### Viitteet
Freddie Prinze Jr.

**Freddie James Prinze** (s. 8. maaliskuuta 1976 Los Angeles, Kalifornia) on yhdysvaltalainen näyttelijä, tv- ja elokuvatuottaja ja käsikirjoittaja.

## Ura
Prinze on näytellyt mm. elokuvissa *[[Tiedän mitä teit viime kesänä]]* (1997), *[[Tiedän yhä mitä teit viime kesänä]]* (1998), *[[Sinussa on se jokin]]* (1999), *[[Down to You]]* (2000), *[[Scooby-Doo (elokuva)|Scooby-Doo]]* (2002), *[[Scooby-Doo 2: Monsterit vapaalla]]* (2004) ja *[[Delgo (elokuva)|Delgo]]* (2008).  Hänellä on ollut myös oma televisiosarja *[[Freddie]]*, jota esitettiin vuosina 2005–2006. Vuonna 2010 Prinze on esittänyt Cole Ortizia televisiosarjassa *[[24 (televisiosarja)|24]]*.

## Yksityiselämä
Prinze on ollut naimisissa näyttelijä Sarah Michelle Gellarin kanssa vuodesta 2002 lähtien. He tapasivat elokuvan *Tiedän mitä teit viime kesänä* (1997) kuvauksissa. Heillä on kaksi lasta, syyskuussa 2009 syntynyt tytär ja syyskuussa 2012 syntynyt poika.

Prinzen isä oli näyttelijä Freddie Prinze, joka teki itsemurhan tammikuussa 1977 poikansa ollessa alle vuoden ikäinen.

## Valikoitu filmografia
* *[[Unohtumaton Gillian]]* (To Gillian on Her 37th Birthday, 1996) 
* *[[Ei kieltoja]]* (The House of Yes, 1997)
* *[[Tiedän mitä teit viime kesänä]]* (I Know What You Did Last Summer, 1997)
* *[[Miljoonan dollarin tyttö]]* (Sparkler, 1997)
* *[[Tiedän yhä mitä teit viime kesänä]]* (I Still Know What You Did Last Summer, 1998)
* *[[Panoksena elämä]]* (Vig, 1999)
* *[[Sinussa on se jokin]]* (She’s All That, 1999)
* *[[Down to You]]* (2000)
* *[[Boys and Girls]]* (2000)
* *[[Kämppikset (elokuva)|Kämppikset]]* (Head Over Heels, 2001)
* *[[Kaikki pelissä (vuoden 2001 elokuva)|Kaikki pelissä]]* (Summer Catch, 2001)
* *[[Scooby-Doo (elokuva)|Scooby-Doo]]* (Scooby-Doo, 2002)
* *[[Scooby-Doo 2: Monsterit vapaalla]]* (Scooby Doo 2: Monsters Unleashed, 2004)
* *[[The Big Score]]* (Shooting Gallery, 2005)
* *[[Delgo (elokuva)|Delgo]]* (2008) 

## Lähteet

## Aiheesta muualla
* 
* Freddie Prinze NNDB:ssä
*  Hispanic Magazinen haastattelu vuonna 2005 
*
Melanie Laine

**Melanie Laine** (s. 30. marraskuuta 1975, Saskatoon, Saskatchewan) on kanadalainen countrymuusikko. Royalty Records julkaisi hänen ensimmäisen studioalbuminsa 26. heinäkuuta 2005. 

Laine kasvoi musikaalisessa perheessä. Hänen äitinsä ja molemmat isoäitinsä soittivat pianoa ja lauloivat. Lainen tunnetuimpia kappaleita on hänen Juice Newton -coverinsa ”Queen of Hearts”. Laulaja on ollut ehdolla Kanadan radion musiikkipalkinnon saajaksi. 

## Diskografia
### Albumit
* *Time Flies* (2005)

### Singlet
* ”Time Flies” (2002)
* ”Jump Right In” (2002)
* ”If Love Is a Weakness” (2005)
* ”Queen of Hearts” (2006)
* ”One Night at Home” (2006)
* ”Til Love Makes Up Its Mind” (2007)

## Lähteet

## Aiheesta muualla
* Viralliset sivut
GP2-kausi 2008

**GP2-kausi 2008** oli GP2-sarjan historian neljäs kausi. Kausi alkoi 26. huhtikuuta Espanjasta ja päättyi 14. syyskuuta Italiaan. Kausi oli ensimmäinen kun sarjassa ajettiin uusilla Dallara GP2/08 -autolla. Sarjan mestaruuden voitti Giorgio Pantano. Kaudelle perustettiin myös uusi Aasian GP2-sarja.

## Tallit ja kuljettajat

## Kilpailukalenteri
Kaudella ajettiin 20 kilpailua 10 eri radalla. Kymmenenä kisaviikonloppuna oli yksi kisa lauantaina ja toinen kisa sunnuntaina. Ensimmäistä kertaa Monacossa ajettiin kaksi kilpailua.

* Asteriski tarkoittaa paalupaikkaa, joka on saavutettu lauantain kilpailun kahdeksannesta sijasta.

## Mestaruuspisteet
### Kuljettajat

### Valmistajat

## Televisiointi
Suomessa GP2 lähetykset esitti kaudella 2008 aika-ajot ja kilpailut suorana MTV3 MAX. Lähetykset selosti Timo Pulkkinen.

## Aiheesta muualla
*GP2-sarjan viralliset kotisivut
*GP2-sarjan epäviralliset kotisivut
Loire (departementti)

**Loire** [​lwaʁ] on Loirejoen mukaan nimetty Ranskan departementti numero 42. Se sijaitsee keskisessä Ranskassa Rhône-Alpesin hallintoalueella. Departementti on pinta-alaltaan 4&nbsp;781 neliökilometriä, ja siellä on 741&nbsp;264 asukasta (vuonna 2006). Loiren pääkaupunki on Saint-Étienne. Loire on jaettu edelleen kolmeen arrondissementtiin, 40 kantoniin ja 327 kuntaan.

Loire syntyi 1793, kun Rhône-et-Loiren departementti jaettiin kahtia.

## Katso myös
* Luettelo Loiren kunnista

## Lähteet

## Aiheesta muualla

*  Loire-departementin kotisivut
Ardèche

**Ardèche** on Ranskan departementti numero 7. Se sijaitsee Kaakkois-Ranskassa Rhône-Alpesin hallintoalueella. Departementti on pinta-alaltaan 5&nbsp;529 neliökilometriä, ja vuonna 2005 siellä oli 302&nbsp;000 asukasta. Ardèchen pääkaupunki on Privas. Ardèche on jaettu edelleen kolmeen arrondissementtiin, 33 kantoniin ja 339 kuntaan.

Ardèche oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Ardèche, jonka nimi oli aluksi *Sources de la Loire*, muodostettiin lähinnä Vivarais'n provinssin alueesta.  Nykyinen nimi johtuu Ardèche-joesta, joka on Rhônen sivujoki.

Loirejoki saa alkunsa Ardèchen alueelta.

## Katso myös
* Luettelo Ardèchen kunnista

## Lähteet

## Aiheesta muualla
*  Ardèche-departementin verkkosivut
Miljukov

**Miljukov** on sukunimi, joka on muun muassa seuraavilla henkilöillä:

*Aleksandr Miljukov (1817–1897), venäläinen toimittaja, kirjallisuuskriitikko ja kirjailija
*Pavel Miljukov (1859–1943), venäläinen historioitsija ja valtiomies
Isère (departementti)

**Isère** [izɛʁ] on Isère-joen mukaan nimetty Ranskan departementti numero 38. Se sijaitsee Kaakkois-Ranskassa Rhône-Alpesin hallintoalueella. Departementti on pinta-alaltaan 7&nbsp;431 neliökilometriä ja siellä on 1&nbsp;169&nbsp;491 asukasta (vuonna 2006). Isèren pääkaupunki on Grenoble. Isère on jaettu edelleen kolmeen arrondissementtiin, 58 kantoniin ja 533 kuntaan.

Isère oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Isère muodostettiin lähinnä Dauphinén provinssin alueesta.

## Katso myös
* Luettelo Isèren kunnista

## Lähteet

## Aiheesta muualla

*  Isèren departementin kotisivut
Aliens versus Predator 2

**Aliens versus Predator 2** (lyhennettynä **AvP2**) on Monolith Productionsin kehittämä ja Sierra Entertainmentin julkaisema scifi-aiheinen ensimmäisen persoonan ammuntapeli. Peli julkaistiin Fox Interactiven kautta Microsoft Windowsille ja OS X:lle vuonna 2001. 

Peli sisältää kolme erilaista kampanjaa, jotka mahdollistavat pelaamisen kolmen eri rodun välityksellä: Alien, Predator ja Marine.

Peliin on myös kehitetty 16 pelaajan kattava internet- ja LAN-moninpeli. Moninpelissä on pelattavana neljä erilaista joukkuetta: Corporates (Weyland-Yutanin sotilaat), Marinet, Alienit ja Predatorit. Peliin on tehty useita eri modeja kuten esimerkiksi AJL modification.

## Juoni
Tarina sijoittuu viidakkoplaneetta LV-1201:lle, jolla sijaitsee Weyland-Yutani-yhtiön tutkimuskeskus. Yhtiö on hyvin kiinnostunut planeetalla elävistä alieneista ja päättää tutkia niitä tunkeutumalla syvälle niiden pesään. Aluksi kaikki näyttää sujuvan hyvin, mutta alien-kuningattaren lisääntymissyklin alkaessa ennen rauhalliselta vaikuttanut yhdyskunta käy raivokkaaseen hyökkäykseen Weyland-Yutanin tutkijoita ja sotilaita vastaan.

LV-1201 on myös ulkoavaruuden verenhimoisen metsästäjärodun, Yautjan, eli predatorien mielenkiinnon kohteena. Se tarjoaa runsaasti riistaa niin alieneiden kuin ihmistenkin muodossa. Huippuvarustetut predatorit teurastavat kaiken tielleen osuvan, mutta yhtiön saadessa viitettä predatoreista oliot vangitaan yksi kerrallaan. Predatorin kampanja vaihtuukin hurmeisesta metsästysretkestä entistäkin verisemmäksi kostoretkeksi.

Merijalkaväki on saanut hätäsingaalin planeetalta ja lähettää ryhmän johon kuuluvat muun muassa sotamiehet Harrison, Johnson, sekä muita merijalkaväen miehiä. Pian tilanteen vakavuus paljastuu ja sotilaiden verinen ja epätoivoinen eloonjäämiskamppailu alkaa. Vastassa ovat niin alienit, jotka tarvitsevat ihmisiä lisääntymiseen, predatorit, jotka haluavat ihmisten kallot metsästysmuistoikseen, sekä umpikieron Weyland-Yutanin palkkasoturit, joiden tehtävänä on eliminioida merijalkaväki, jotteivät laittomat tutkimukset tulisi julki.

## Aiheesta muualla
*
Ankaios

**Ankaios** (, ) oli kreikkalaisessa mytologiassa kahden eri sankarin nimi, jotka molemmat olivat argonautteja ja kohtasivat loppunsa metsäkarjun hyökkäyksessä. Lisäksi *[[Ilias|Iliaassa]]* mainitaan lyhyesti myös kolmas samanniminen mies.

## Arkadian Ankaios

**Ankaios**, Arkadian kuninkaan Lykurgoksen poika, osallistui argonauttien retkeen ja Kalydonin metsäkarjun metsästykseen, jonka aikana hän kohtasi myös loppunsa. Hän oli aseistettuna kaksiteräisellä kirveellä, mutta metsäkarju upotti syöksyhampaansa hänen nivusiinsa tappaen hänet. Hänen puolisonsa oli Iotis, ja heidän poikansa Agapenor johti Arkadian joukkoja Troijan sodan aikana.

## Samoksen Ankaios

**Ankaios** oli Samoksen saaren kuningas, ja argonauttina häntä arvostettiin erityisesti hänen ruorimiehen kyvyistänsä - asema, jonka hän sai edeltäjänsä Tifyksen sairastuttua ja kuoltua. Hän oli Poseidonin ja joko Astypalaian tai Althaian poika. Hän meni naimisiin Samian, jokijumala Mendereen tyttären kanssa, jonka kanssa hän sai useita lapsia, mukaan lukien Lykomedeen äidin Parthenopen.

Ennen liittymistään argonautteihin Ankaios istutti viinitarhan, mutta ennustaja kertoi, ettei hän koskaan saisi maistaa sen viiniä. Palattuaan vihdoin kotiin turvallisesti argonauttien retkiltä, rypäleet olivat kypsyneet ja tehty viiniksi. Hän kutsui ennustajan luokseen ja nosti maljan huulilleen pilkaten tätä, joka tiuskaisi paljon olevan maljan reunan ja huulten välissä. Ennen kuin Ankaios ehti kuitenkaan maistaa viiniään, hän sai tiedon, että viinitarhassa raivosi metsäkarju. Ankaios laski pikarin käsistään lähteäkseen tutkimaan asiaa, ja sai pian surmansa metsäkarjun syöksyhampaista.

## Pleuronin Ankaios

Nestor muistelee Patrokloksen hautajaisten jälkeen lyhyesti, kuinka hän voitti nuoruudessaan Pleuronin **Ankaioksen** painissa.

## Lähteet
Step Up (kappale)

__NOTOC__
**Step Up** on ruotsalaislaulaja Darinin single, joka julkaistiin 7. syyskuuta 2005. Kappale on myös Darinin samana vuonna julkaistulla hänen omaa nimeään kantavalla *[[Darin (albumi)|Darin]]*-albumilla. 

## Kappaleet
# Step Up
# Step Up (instrumental)

## Aiheesta muualla
* Julkaisutiedot Darinin kotisivuilla
Voimannäyttö

**Voimannäyttö** poliittisessa tai sotilaallisessa mielessä on psykologinen operaatio, jolla pyritään osoittamaan eskalaation jyrkentyessä oma päättäväisyys tai toimintakyky. Voimannäyttöjä voivat olla näyttävien sotaharjoitusten järjestäminen kiista-alueen läheisyydessä tavalla, jonka tarkoituksena on osoittaa mahdolliselle vastustajalle toisen osapuolen toimintakyky ja -tahto, jotta se luopuisi tavoitteestaan voimatoimitta.

Voimannäyttöjä voivat olla näyttävät ja tavanomaista laajemmat laivastosotaharjoitukset tai maasotaharjoitukset tai lentotoiminta, iskukykyisten joukkojen keskittäminen maarajoille tai hyökkäyksen lähtöalueiksi käsitettäville alueille jne.

Voimannäyttöjä voivat olla myös ilmatilanloukkaukset tai sotilaallisen aktiivisuuden osoittaminen mm. lentämällä ydinpommituskoneilla lähellä toisen valtion ilmatilaa tai tukikohtia.